Suaktimah Than Jembatan
Oleh Rahmad Nuthihar
Hai rakan keunoe meusapat
Taduek siat ta meucerita
Hana pue that susah tapeudong rapat
Neudukkeuh siat dengoe lon haba
Geulombang kalheuh geuteka
Dum ka hanco pue mantong yang na
Hana dipeubeda gasin ngon kaya
Tapi rata geucok Allah ta’ala
Rumoh dipeudong saboh sapoe
Padum na “KK” yang na bak ganto
Hana peng geujok leumoe
Asai bek karue jeut keu melhoe
Mata lon tahe ku-eu jeumbatan
Ka tujoh thon hana lom lingka
Aleh peu sebab geujok alasan
Haba lon dengoe dana gahloem na
Tempat jih di kuala bubon
Saboeh gampong pembatas desa
Leh awaknyan lee ditamoeng oen
Kenan lee goeb jroen raket mehonda
Saboeh Honda harga 3 ribee
Hana dipebeda bandum hai adoe
Ma pue han, senang that hate
Peng tamoeng sabee rap tiep watee
Leh kamoe ureng suak timah
Tehah babah watee kamoe ee
Tsunami nyan jeut ke berekah
Ureng kuala buboen peng tamoeng sabe
Hai tuan, para pejabat atawa pak dewan
Ka peudoeng bagah nyan jembatan
Bek trep peng bak bank ka simpan
Geu pajoeh bungoeng bank buet cit ka tan
Ka sep melarat kamoe hai rakan
Bek that tamak geu ikoet tipee syaitan
Menyoe cit payah pedoeng jembatan
Peugoet keh tu – tu saboeh, jeut lewat Honda kenan
Meuah loen di reuk menyoe na tutoe salah
Ka lempah peugah juet ke sanggah
Leon terimoeng ngoen hate tehah
Nyoe keh duka warga suak timah
Rahmad Nuthihar Mahasiswa FKIP Unsyiah
eng_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ltz_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn